Возвышенка ауданы

Возвышенка ауданы — 1967-1997 жылдары болған Солтүстік Қазақстан облысының құрамындағы Қазақ КСР мен Қазақстан солтүстігіндегі әкімшілік бірлік.

 Тарихы 
Қазақ КСР Жоғарғы Кеңесі Президиумының 1967 жылғы 2 қаңтардағы қаулысымен аудан Булаев ауданының құрамынан 8 ауылдық кеңес – Возвышенка, Жданов, Қарағанды, Майбалық, Молодогвардейск, Совет, Таман және Ұзынкөл ауылдық кеңестерін бөлу арқылы құрылдыМағжан Жұмабаев ауданының әкімдігі.

Қазақ КСР Жоғарғы Кеңесі Президиумының 1971 жылғы 16 тамыздағы Жарлығымен Көкше Шақсы ауылы Комсомол ауылы болып өзгертілді.

Солтүстік Қазақстан облыстық атқару комитетінің 1977 жылғы 31 наурыздағы шешімімен Булаев ауданы Успен ауылдық кеңесіне қарасты Писаревка, Комсомол, Ленино ауылдары мен Писаревка мекені Возвышенка ауданы Таман ауылдық кеңесінің құрамына берілді.

Солтүстік Қазақстан облыстық атқару комитетінің 1977 жылғы 1 қыркүйектегі шешімімен Веселовка ауылы Булаев ауданы Успен ауылдық кеңесінің құрамынан Возвышенка ауданының Писарев ауылдық кеңесінің құрамына ауыстырылды.

Қазақ КСР Жоғарғы Кеңесі Президиумының 1978 жылғы 5 мамырдағы қаулысымен орталығы Бастомар ауылында болған Бастомар ауылдық кеңесі құрылды.

1986 жылы ауданға 12 ауылдық кеңес кірген: Александров, Бастомар, Возвышен, Жданов, Қарағанды, Майбалық, Молодогвардейск, Писарев, Сейфуллин, Совет, Таман, Ұзынкөл.Қазақ КСР. 1986 жылғы 1 қаңтарға әкімшілік-аумақтық бөлінісі

Қазақ КСР Жоғарғы Кеңесі Президиумының 1989 жылғы 30 маусымдағы қаулысымен Жданово ауылы Золотая Нива ауылы болып, Жданов ауылдық кеңесі Золотонивск ауылдық кеңесі болып өзгертілді.

1994 жылы әкімшілік реформа кезінде барлық ауылдық кеңестер ауылдық округ болып өзгертілді.

1997 жылы 23 мамырда Қазақстан Республикасы Президентінің №3528 Жарлығымен аудан таратылып, аумағы Булаев ауданының құрамына ендіҚазақстан Республикасы Президентiнiң Жарлығы 1997 жылғы 23 мамыр N 3528. «Алматы, Шығыс Қазақстан, Қарағанды және Солтүстiк Қазақстан облыстарының әкiмшiлiк-аумақтық құрылысындағы өзгерiстер туралы» - Қазақстан Республикасы
нормативтік құқықтық актілерінің ақпараттық-құқықтық жүйесі.

 Әкімшілік бөлінісі 
1989 жылы ауданның құрамына 12 ауылдық кеңес кірді:
+Ауылдық кеңесТұрғыны,адам (1989)ОрталығыЕлдімекендері Александров ауылдық кеңесі 1393 Александровка 3 Бастомар ауылдық кеңесі 1382 Бастомар 2 Возвышен ауылдық кеңесі 5297 Возвышенка 3 Жданов ауылдық кеңесі 1820 Жданово 3 Қарағанды ауылдық кеңесі 2343 Қарағанды 1 Майбалық ауылдық кеңесі 1007 Майбалық 1 Молодогвардейск ауылдық кеңесі 1404 Молодогвардейское 2 Писарев ауылдық кеңесі 1521 Писаревка 5 Сейфуллин ауылдық кеңесі 821 Сейфуллин 2 Совет ауылдық кеңесі 3793 Советское 3 Таман ауылдық кеңесі 1152 Таман 2 Ұзынкөл ауылдық кеңесі 1719 Ұзынкөл 3+

 Аудан басшылары 

Қазақстан Компартиясы Возвышенка аудандық комитетінің бірінші хатшылары.
 Мағазов Қылаш Мағазұлы (1967—1970)
 Зенченко Василий Дмитриевич (1970—1978)
 Бубнов Геннадий Михайлович (1978—1985)
 Викторов Евгений Иванович (1986—1990)

Возвышен аудандық Кеңесі атқару комитетінің төрағалары
 Жүзенов Еңсеген Еділұлы (1967—1969)
 Мағазов Қылаш Мағазұлы (1970—1978)
 Смағұлов Шаймұрат Смағұлұлы (1978—1981)
 Құдасбаев Амантай Бүкілбайұлы (1981—1987)
 Оразалин Аманбол Мұхаметқалиұлы (1987—1992)

Возвышенска ауданы әкімшілігінің басшылары
 Оразалин Аманбол Мұхаметқалиұлы (1992—1995)

Возвышенка ауданының әкімдері
 Оразалин Аманбол Мұхаметқалиұлы (1995—1996)
 Әмірен Кеменгер Қожахметұлы (1996—1997)

Возвышенка аудандық мәслихатының хатшылары
 Скибский Николай Васильевич (1994—1997)Первые руководители Северо-казахстанской области и районов, Справочно-биографическое издание, Петропаловск, 2010, Редакционный совет: Билялов С. С., Бикенов Р. Т., Искаков Ж. Г. и тд. Редактор: Куантаев А. К.

 Халқы 
 1970  1979  1989Ресей империясы, КСРО халық санақтары 21504  23194  23515

 Сілтеме 


 Дереккөздер 

Санат:Қазақстанның 1997 жылы таратылған аудандары